Alexander Young Jackson

Alexander Young Jackson (født 3. oktober 1882 i Montreal, død 5. april 1974) var en canadisk maler og medlem av kunstnergruppen Group of Seven. Han bidro til gruppens innflytelse som bindeledd mellom miljøene i Toronto og Montreal. Han stilte verker sammen med gruppen fra 1920.

Karrieren ellers spente fra krigstegner (1917 - 19) til lærer ved Banff School of Fine Arts (1943 til -49) og residerende kunstner ved  McMichael Gallery i Kleinberg (Ontario).

Ungdom og opplæring 
Han begynte tidlig som bud for et grafisk firma, etter at faren hadde reist fra familien på seks barn. Han fikke eninnføring i grafisk arbeide i jobbsammenheng, og begynte på kveldsundervisning på Monument-National i Montreal.

I 1905 tok han hyre på en kvegbåt til Europa og mønstret av på neste tur mens båten var i Chicago. Der arbeidet han for et kommersielt kunstfirma, og tok kurser på the Art Institute of Chicago. Han la seg opp penger nok til å dra til Frankrike for å studere impresjonismen. Han besluttet å bli profesjonell, og studerte ved Académie Julian under J.P. Laurens. I tillegg oppholdt han seg ved 
kunstnerkolonien Etaples nær kanalkysten sør for Calais. Verkene ble så bra, at ett (Paysage embrumée) ble akseptert for Paris-salonen, og to ble innkjøpt av det canadiske nasjonalgalleriet i 1913.

Karriere 
Hjemme i Canada, slo han seg ned i Sveetsburg, Quebec, hvor han male fra naturen i en neo-impresjonistisk stil. Han stilte ut i Montreal Art Gallery, men var i ferd med å gi opp og dra til USA på grunn av dårlig økonomi. Da fikk han brev fra J. E. H. MacDonald som fortalte at han hadde sett bildene i Montreal, og en kollega av ham ville kjøpe det, dersom det fortsatt var til salgs.

De to korresponderte etter handelen om temaer rundt det å fremme en særegen kanadisk kunst. Etterhvert besøkte Jackson Toronto, og var med den begynnende gruppen på etterhvert syv, på turer til steder som ble kjent via kunsten deres. Jackson var en friluftsmann, noe som ga ham tilknytning til Tom Thomson. Paret dro på lengre fiske- og tegneekspedisjoner sammen.

Ved utbruddet av første verdenskrig, meldte Jackson seg til armeen, og ble såret ganske tidlig. Sykehusfasilitetene befant seg i Etaples, som han var kjent med fra før. 

Etter rekonvalesensen, ble han overført til krigsarkivavdelingen som kunstner. Han hadde som oppdrag å lage bilder av viktige krigsrelaterte begivenheter. Dette fortsatte han med til 1919.

Etter krigen dro han til Toronto, med hyppige reiser til områder i Canada.

Group of Seven 
Han var med på stiftelsen av gruppen i 1919 og stilte bilder på kollektivutstillingen i 1920. Gruppen ble ansett som vågelige, siden villmark til da var betraktet som for vill for malerisk framstilling. Selv om han er assosiert med gruppen, er han også regnet som litt einstøing som deltok, men forble enslig gjennom livet. Hans lærerjobb ved Toronto School of Arts i 1925 førte til at han for en gangs skyld ikke kom med på den vårlige reisen til Quebec.

Han var med på å stifte the  Canadian Group of Painters som senere fikk flere medlemmer fra Group of Seven, inklusive Lawren Harris, A. J. Casson, Arthur Lismer og Franklin Carmichael.

Han flyttet til Ottawa-distriktet i 1955, og hadde maleturer med Ralph Wallace Burton, kolleger: Maurice Haycock og Stuart D. Helmsley. Maleturene hans tok ham til de fleste utkanter av Canada.

Han utga en selvbiografi i 1958: A Painter's Country. Denne var dedikert til minnet om et annet gruppemedlem: J. E. H. MacDonald, «som hadde en visjon om en kanadisk kunst - og brukte livet sitt på å realisere denne».

Et alvorlig hjerneslag i 1965 satte en stopper for karrieren. Etter en rekonvalesens hos vennen R. W. Burton, flyttet han til en institusjon. Han døde omkring påsketider 1974 og er gravlagt ved McMichael Gallery.

Han mottok Order of Canada (1967) og Sankt Mikaels og Sankt Georgs orden.
Medalje fra  Royal Canadian Academy (1970) for livstidsinnsats.
Foruten to videregående skoler og en utsikt fra Highway 144, har han fått en tursti langs Ottawaelven med sitt navn på.

Referanser

Eksterne lenker 
 

Personer fra Montréal
Canadiske kunstnere
Group of Seven (Canada)
Order of Canada